**Comunicat de presă referitor la plata subvențiilor acordate angajatorilor**

În atenția angajatorilor din judeţul Ilfov

Agenția Județeană pentru Ocuparea Forței de Muncă Ilfov vine în întâmpinarea angajatorilor și colaboratorilor cu vești bune.

În urma alocării de către Guvernul României a sumelor în bugetul asigurărilor pentru șomaj în anul 2024, A.J.O.F.M. Ilfov a plătit sumele restante pentru subvențiile acordate angajatorilor. Este vorba despre suma de 1.470.321 lei, pentru un număr de 306 CNP-uri.

De asemenea, A.J.O.F.M. Ilfov va putea onora toate solicitările eligibile ale angajatorilor înregistrate în anul 2023, pentru încheierea de convenții în baza legii nr. 76, art. 80, respectiv art. 85. Acestea vor fi puse în plată până la începtutul lunii iunie. Vorbim aici despre un număr de 286 de CNP-uri.

Menționăm că subvenționarea cererilor din 2023 înseamnă un efort financiar de peste 5.244.750 milioane de lei.

Banii sunt acordați angajatorilor în scopul sprijinirii angajării persoanelor fără loc de muncă de peste 45 de ani, a tinerilor de până la 29 de ani, a persoanelor cu handicap, a absolvenților, a persoanelor care sunt unici întreținători de familie, a șomerilor de lungă durată.

A.J.O.F.M. Ilfov va continua apoi cu cererile angajatorilor depuse în acest an.

Vă mulțumim pe această cale pentru înțelegerea manifestată în relația cu A.J.O.F.M. Ilfov.

Iulian Gavrilescu

Director Executiv Adjunct

A.J.O.F.M. Ilfov